《挽德润》
宋代·方审权

力挽端平疏，追还元佑风。
只今只未正，自古直难容。
去国身如叶，忧时鬓易蓬。
转输烦计使，镇抚仗元戎。
化寓文章内，人游礼乐中。
五年怀赤子，一念契苍穹。
宠仅优奎阁，言犹简帝聪。
顿忘前席召，虚抱死疆衷。
预决同师鲁，先知即了翁。
至诚存素履，定力见临终。
族党哲人逝，朝家善类空。
我为天下哭，非但哭吾崇。

作者简介：（1180—1264）宋兴化军莆田人，字立之，号听蛙。方峤玄孙。家富藏书，环居有田数亩，以耕读为一生之愿。与刘克庄、王迈相友善。有《听蛙集》。